Østre Aker vei er ingen "tradisjonell" vei i historisk betydning, det meste av veien ble bygget fra 1950-tallet og fremover i en helt ny trasé, selv om den enkelte steder følger traséen til eldre veier. Veien følger dalbunnen i Groruddalen oppover og går langsmed jernbanen det meste av veien. Veien ble bygget i parseller gjennom 1960- og 70-tallet og sluttet lenge på Stovner, hvor den ble penset inn på den nåværende Brolandsveien; det var først i 1979 at veien ble forbundet med E6 og Lørenskog.